
Premier Evelyn Wever-Croes: 
Resumen di ultimo desaroyonan di Covid-19: 


NOS TIN E CIFRANAN BOU DI CONTROL 
PERO NOS MESTER SIGUI CUIDA 


Durante conferencia di prensa di Gobierno di Aruba dialuna 
mainta, Prome Minister Evelyn Wever-Croes a duna un 
resumen cortico tocante e ultimo desaroyonan di Covid-19 na 
Aruba. 


Prome Minister a menciona e desaroyo positivo di e cifranan 
activo di Covid. Te cu awe 16 di november, Aruba tin 89 caso 
activo. Dos luna pasa exacto, september 16, Aruba a yega su 
piek di 1640 caso activo. Aruba tin aworaki un averahe di 9 
caso pa dia. Esaki ta un cantidad cu nos por maneha pero keto 
bay ta mustra cu e virus tey y ta activo pasobra 9 caso pa dia 
ta hendenan cu por afecta otronan. Nos positivity rate cu ta e 
percentahe di cuanto ta test positivo di tur e testnan riba un dia 
ta 9% pa loke ta nos lokaalnan. 


“Tin 10 persona den Hospital di cual 3 ta den ICU y nos ta desea 
nan pronto recuperacion y cu pronto nan por ta na cas cu nan 
famianan. Esakinan ta loke ta bayendo bon. Nos tin e cifranan 
bou di control pero nos metser sigui cuida y no lubida cu 44 
persona a fayece pa motibo di Covid. Di aki tambe palabranan 
di forsa na tur e famia cu a perde un ser keri pa motibo di 
Covid. Ban sigui cuida pa asina nos por limita e casonan di 
fayecido evitando asina mas famia pasa den e dolor cu e 44 
famianan aki a pasa”, Prome Minister a duna di conoce. 


Prome Minister a gradici tambe e frontliners cu ta percura 
pa e salud di nos comunicad y esnan cu ta percura pa orden 
publico, kendenan ta eyfo coriendo riesgo constantemente. 


“Nan ta haci'e cu determinacion, curashi y amor pa nan trabou. 
Den nomber di gobierno di Aruba hopi danki pa esaki”. 


Prome Minister a expresa su deseo pa e pueblo di Aruba yega 
fin di afia cu menos caso activo pa asina por celebra fin di 
aña den ambiente familiar, den e calor di e temporada manera 














nos ta custumbra, aunke no manera antes caminda tin famia 
y amistadnan ta aglomera, pero si mas tanto posibel cu nos 
tradicionnan. Pero pa logra esaki tur hende mester sigui cu e 
disciplina. 


“No ta e pais mas poderoso y rico ta vence e coronavirus 
sino e pais mas disciplina. Kinan nos a demostra cu nos por. 
Porfabor ban sigui cuida, tene nos mes na e reglanan. Laba 
man frecuentemente of uza hand sanitizer, tene distancia di 
otro hende, no duna man, no brasa, no parti sunchi. Tene e 
distancia, bisti e tapaboca en todo caso unda ta obligatorio cu 
ta mas tanto lugarnan paden. Si bo tin sintoma, yama bo dokter 
di cas y laga e guia bo”, Prome Minister a termina enfatisando. 

Premier Evelyn Wever-Croes: 


GOBIERNO DI ARUBA TA PUBLICA 
MASTERPLAN ‘REPOSICIONANDO E RUMBO 
DI NOS PAIS’ 


Un documento cu 


Dialuna 16 di november 2020, Gobierno di Aruba a publica 
e masterplan dinamico cu e titulo ‘Reposicionando e Rumbo 
di nos Pais’. Manera indica den comunicacionnan anterior e 
masterplan a wordo traha danki na e esfuerso incansabel di 
mas di 125 profesional di sector publico como tambe sector 
priva, cu durante mas di 175 sesion a duna nan conocemento 
y experticio pa asina crea un plan pa un futuro resiliente pa 
Aruba. 


Manera indica anteriormente, 5 proyecto acelerador a wordo 
identifica cu ta cualifica pa drenta nan etapa di implementacion. 
Un ehempel di esaki ta e introduccion recien di e Alivio Fiscal 
Il pa duna nos comercio y empresarionan un alivio y empuhe. 
Mas ainda e ekipo di reforma fiscal ta trahando y preparando e 
reforma pa asina sigui cu e pasonan necesario pa logra esaki 
e añanan nos dilanti. 


Relaciona cu e reforma di Ley Laboral, por indica cu e proceso 
di tripartite ta andando unda cu diferente tema di revision 
y modernisacion di nos leynan ta wordo trata. E ekipo di 
implementacion ta trahando riba un database cu ta bay duna 
un miho bista di nos mercado laboral pa asina por engrandece 
alineamento entre empleado y dunado di trabou. 


E trayectonan di red-tape y innovacion den legislacion tambe ta 
andando unda cu un enfoke special riba revision di ordenansa 
di permiso pa haci esaki mas eficiente y asina acelera desaroyo 
economico sostenibel. Adicionalmente, ta trahando un mapa 
completo di e proceso legislativo pa asina indentifica puntonan 
cu por agilisa y reforsa dicho proceso. 


Pa locual ta trayecto di e-Government por indica cu trabounan 
prepratorio pa por implementa e sistema (interoperability 
platform) pa por intercambia datos den gobierno y facilita 
experencia di e ciudadano como tambe reforsa un forma di 
traha transparante, ta den su etapa final. 


Tambe por indica cu e proyectonan acelerador ta estrechamente 
alinea cu e National Strategic Plan (NSP), unda cu e diferente 
grupo di trabou corespondiente a haci palabracionnan clave pa 
asina coordina esfuersonan pa logra e metanan di Nacionnan 
Uni, e asina yama Sustainable Development Goals. 


Importante pa indica ta cu e version publica ta contene algun 
comentario, proposicion y critica constructivo ricibi di diferente 
actor activo riba diferente sector. Asina e grupo encarga cu 
revision y amplificacion di e plan a traha cu dedicacion pa por 
a registra tur comentario y proposicion y asina amplia e plan 
debidamente. 


ta keda evoluciona 














Adicionalmente por indica cu ampliacion di e masterplan tambe 
e tuma luga pa medio di analisis y comparacion di e temanan 
presenta den e draft ‘Landspakket' door di Gobierno Hulandes, 
pa asina promove coherencia y alineamento. No obstante cu 
e temanan den e masterplan ta wordo trata den forma mas 
amplio y integral compara cu den e ‘Landspakket’, e metanan 
principal ta alinea y lo sigui alinea e accionnan den mas detaye 
hunto cu e ekiponan di implementacion. 


Esaki ta apenas e prome etapa di ampliacion ya cu e masterplan 
lo keda evoluciona a base di consulta cu lo tuma luga cu partner 
di e diferente sector (e.o. sector priva). Sinembargo Gobierno 
di Aruba, pendiente di e siguiente etapa, ta comparti e plan cu 
comunidad di Aruba pa asina reforsa e proceso di inclusion. E 
plan ta obtenibel den forma innovativo y digital pa tur esnan 
interesa na: 


http://www.repositioningoursails.com 


Comunidad completo ta wordo invita pa consulta e masterplan 
“Reposicionando e Rumbo di nos Pais’. 

Minister President 


Evelyn Wever Croes: 


PROME MINISTER TA EXPRESA 
PALABRANAN DI CONDOLENCIA NA FAMIA DI 
SRA. MARY WEVER-LACLE Y PARTIDO AVP 


Diasabra a drenta e noticia tristo cu un gran ciudadano di nos 
pais a fayece. 

Prome Minister Evelyn Wever-Croes, den nomber di Gobierno 
y Comunidad di Aruba a expresa palabranan di condolencia na 
famia di Sra. Wever-Lacle y na Partido AVP. 


"Den nomber di Gobierno di Aruba y nos comunidad, mi ta 
desea di expresa palabranan di profundo condolencia na 
Esposo, yiunan y famia di Sra. Mary Wever-Lacle kende a bay 
laga nos. 


Como hende muhe den comercio, politica, Parlamentario 
y despues como Ministro, Sra Mary Wever-Lacle a deplega 
cualidadnan valioso pa traha duro na bienestar di nos hobennan 
y comunidad en general. Su dedicacion y servicio pa su Partido 
AVP y na nos pueblo lo wordo semper recorda. 


Nos pensamento y oracion ta cu su famia y amistadnan. Cu 
Sra. Mary Wever-Lacle descansa na pas. 


Minister President 
Evelyn Wever Croes. 





















PROME MINISTER 





GOBIERNO DI ARUBA 

"spaar- en voorzieningsfonds” 


*İnvesteringsaftrek” 


Pa mas informacion bishita www.impuesto.aw 

MINISTER XIOMARA MADURO 


Minister Xiomara Maduro: 


SERIE DI PROGRAMA DI TELEVISION 
‘ARUBA FUERTE Y RESILIENTE - 
REACTIVANDO NOS ECONOMIA LO TRATA 
TOPICO ALIVIO FISCAL 2 


Minister Xiomara Maduro ta informa cu 





lo brinda informacion riba e Pakete di 
Alivio Fiscal 2 den e serie di programa 
“Aruba Fuerte y Resiliente, Reactivando 
nos Economia”. 

Alivio Fiscal 2ta un Pakete diincentivanan 
cu pa reactiva y duna un empuhe na nos [ig 


economia. 


E Pakete di Alivio Fiscal 2 ta contene 
incentivanan pa comerciantenan y 
tambe pa persona individual. Durante 





e programa aki e mandatario hunto cu 





sra. Luenne Gomez-Pieters, Directora 
di Departamento di Impuesto lo elabora 
riba e 11 incentivanan di e Pakete di 
Alivio Fiscal 2. 


Sintonisa TeleAruba dialuna awor dia 
16 di november pa 7.30 di anochi pa bo 
ta bon informa tocante e incentivanan 
di e Pakete di Alivo Fiscal 2 cu ta crea | 
espacio pa comercio por lora economia | 
di nos Pais. Aruba ta di nos tur y ta 
HUNTO nos tin cu lante bek. 














Dialuna 16 November 2020 











Diasabra anochi Minister Xiomara Maduro a presencia e bunita 
concierto dedica na sr. Carlos Bislip pa conmemora su 40 aña 
dedica na musica. Durante e concierto aki, Minister Maduro 
a sorpresa Carlos cu un reconocemento pa su guia y aporte 
positivo na e formacion musical di nos hobennan talentoso di 
Aruba. 





CA \ L C. 
Carlos a descubri su pasion pa musica for di edad jong. Despues 
di a tuma les cerca tocadonan di drummer internacional cu 
tabata toca na nos hotelnan, ela dicidi cu e ta bay sigui studia 
musica na un di e miho universidadnan renombra di musica, 
cu ta Berklee College of Music na Boston. Carlos a termina 
su estudio na Berklee y a haya su diploma di Performance 
Major cu Drumset como instrument principal. Despues el a 
sigui prepara su mes profesionalmente y a obtene su Masters 
Degree den Arts Administration na Boston University. Na 
momento cu Carlos a regresa Aruba la bay traha dunando les 
na Arubaanse Muziekschool Rufo Wever. 


s 


Carlos tin un carera musical impresionante, e ta motor y 
organisado di varios Concierto y Festival. Alabes e ta e 
organisado y presentado di UNESCO International Jazz Day 
Concert. Tambe ela funciona como Director Artistico y Musical 
di hopi orchestra pa eventonan importante manera celebracion 
di 25 aniversario di Status Aparte y na Concierto Bushiribana 
na honor di e bishita di nos Rey Willem Alexander y Reina 
Maxima. For di afia 1990 e ta organisa e ‘Serie di Concierto 
di Scol di Musica Rufo Wever' locual e ta haciendo te awor 
y ta conoci tambe pa e ‘camp’nan di musica cu tur aña e ta 
organisa pa e hobenan. Carlos a comparti tarima cu masha 
hopi musico internacionalmente conoci, pa djis menciona 
algun, e vocalista di jazz sra. Adela Dalto, e trompetista di Jazz 
Tropical sr. Humberto Ramirez, e conocido timbalero Mariano 
Morales, e pianista di Jazz Tropical sr. Aloisio Aguiar y tambe 
e nominado y tambe e nominado na Grammy Award sr. Edsel 
Gomez. 


Minister Xiomara Maduro ta remarca cu e lista di e carera 
musical di Carlos ta hopi largo, pero locual mas ta sobresali 
den e lista aki ta su amor pa musica, e amor pa su trabou y 
e abilidad cu e tin pa sifia, guia y motiva specialmente nos 
hobenan riba e tereno di musica. 





UN E RA 

Na ocasion di e celebracion di 40 afia den musica Minister 
Xiomara Maduro ta felicita y ta gradici Carlos pa e afianan 
cu ela dedica na e arte di musica. Minister di Cultura ta yama 
Carlos danki pa inspira, motiva, guia y contribui na e formacion 





musical di nos hobenan talentoso di nos Pais. Na nomber di 
Gobierno y pueblo di Aruba, Minister Maduro a entrega Carlos 
un plakaat di reconocemento pa su gran aporte na e herencia 
cultural di nos Pais. 

PROME BISHITA DI SCOL DI AÑA ESCOLAR 
2020/2021 NA MUSEO ARQUEOLOGICO 


E klasnan 1a,b y c di Colegio Sagrado Curason a bishita 
Museo Arqueologico Nacional Aruba (MANA). Esaki tabata 
e prome bishita di scol cu MANA a ricibi den e aña escolar 
nobo, despues cu covid-19 a manifesta na Aruba. Actualmente 
scolnan por bishita e salanan di exposicion di MANA riba cita. 
MANA ta ofrece guia y actividad na e nivel di e alumnonan. 










































Muchanan di Sagrado Curason a goza di nan bishita na 
Museo. Nan a haya un guia tematico den e sala di exposicion 
permanente, como tambe di e exposicion temporario Caribbean 
Ties. E alumnonan a experiencia con e hendenan di Caribe, 
antes y awor ta conecta cu un pasado comun. Un ehempel 
den nan tradicionnan manera con nan ta y tabata cushina y 
nan tene celebracionnan. Tambe nan a siña con Indjannan 
di Aruba tabata biba, con nan tabata decora nan curpa pa 
celebracionnan y ki herment nan tabata usa. Despues di a siña 
con Indjannan tabata traha hacha, nan mes tambe a bai traha 
nan propio “hacha”. 


Si bo ta desea di planea un bishita cu bo scol na MANA, por 
manda un peticion via email pa dir.mana.aw@gmail.com. 
Por fabor menciona cuanto klas, cua klas, cuanto alumno y 
cuanto docente y mayor lo acompaña e alumnonan durante 
nan bishita. Tene na cuenta cu mester manda e peticion por lo 
menos 3 siman adelanta pa e por ser tuma den consideracion. 
Tur peticion lo ser evalua a base di e reglamento di Covid-19 
cu ta na vigor na e momento ey. 





Museo Arqueologico Nacional Aruba ta habri pa publico di 
dialuna pa diabierna di 9.30 di mainta pa 4.30 di merdia. MANA 
ta ubica na Schelpstraat 42, den e compleho di edificionan 
historico y moderno patras di Supermercado Kong Hing den 
Havenstraat. Por tuma contacto cu Museo na tel. 582-8979 
pa mas informacion. Sigui nos riba e paginanan di Facebook 
Archeo Aruba y National Archaeological Museum Aruba. 





waana [MAD 





lee i 
Dialuna 16 November 2020 (INLINE, 





Continuacion Prome bishita di scol di afia escolar.... 















































MINISTER GLENBERT F. CROES 

Sociaal Crisisplan: 


INICIO OFICIAL DI SIMAN DI LANTAMENTO 
DI MUCHA 


Pa di 3 aña cu ta organisa e siman aki cu tin como meta pa 
pone enfasis riba derecho di mucha y e 6 puntonan basico 


di con pa lanta un 


Durante un conferencia di prensa na Centro pa Hoben y 
Famia, Minister di Asunto Social y Labor Sr. Glenbert Croes y 
e miembronan di e Comision Vision Pedagogico a duna inicio 
na e di 3 afia di siman di Lantamento di Mucha. E afia aki 
esaki lo tuma lugar cuminsando 16 di november te cu 25 di 
november 2020. 


E idea pa e siman aki a cuminsa na momento cu e Taskforce di 
Reino di Derecho di mucha a keda instala na 2014. E Taskforce 
aki ta consisti di un representante di cada isla den Reino. Dene 
plan di trabou di e Taskforce aki a delinea algun temanan cu lo 
atende cu ne di un forma colectivo. Un di e temanan cu sigur e 
Taskforce kier promove, den bienestar di e muchanan, ta e tema 
di Lantamento di Mucha riba un forma positivo. Pa e motibo 
aki a sugeri na cada isla pa desaroya un vision pedagogico 
pa nan isla y tambe pa introduci un siman di conscientisacion 
tocante e tema di Lantamento di Mucha. Na 2016 Aruba a 
forma un comision Vision Pedagogico cu e meta pa formula 
un Vision Pedagogico pa Aruba. E comision aki ta consisti di 
5 diferente organisacion: Directie Sociale Zaken, Fundacion 
Pa Nos Muchanan, Stg. Wit Gele Kruis Aruba, Fundacion 
Respeta Mi, Tienda di Educacion. E organisacionnan aki ta 
traha diariamente cu mayornan y tin como tarea pa sostene 
mayornan cu nan pregunta y problemanan riba tereno di 
Lantamento di mucha. 


Desde 2018 a introduci na Aruba e Siman di Lantamento di 
Mucha. Gobierno a scohe e siman aki door cu e ta inclui e 
fecha 20 di november cu ta “Dia Internacional di Derecho di 
Mucha”. Aruba ta uni su mes na e causa aki y ta enfatisa riba e 
importancia di lanta nos muchanan den un ambiente di amor y 
siguridad. Durante e siman aki lo tin diferente actividad, tanto 
pa mayor como pa mucha. E calendario di actividad ta posibel 


mucha 











danki na e diferente organisacionnan cu ta promove e vision 
pedagogico na Aruba y nan dedicacion na mehoracion di e 
bida di nos muchanan. 


Banda di esaki Aruba ta conta tambe semper cu sosten di e 
medionan di comunicaciön y di e sector priva pa promove e 
derechonan di mucha y bunita ehempel di esaki ta e compañía 
nacional Bright Bakery cu den luna di November tin su 
kipashinan cu un diseño specialmente pa promove derecho di 
mucha y website www.derechodimucha.org. 


Sociaal Crisis Plan ta mira e importancia den e trabou esencial 
cu e comision Vision Pedagogico ta haci y ta yuda cu fondo pa 
haci tur actividadnan posibel. 


Ta importante pa nos muchanan y nan famia ta na altura di e 
derechonan di mucha y e 6 puntonan basico pa cada mayor por 
lanta nan yiu den un hogar cu amor, cariño y respet. E siguridad 
y bienestar di nos mucha- y hobennan ta responsibilidad di 
nos tur. 


erre 

MINISTER DI HUSTICIA, SEGURIDAD Y MIGRACION 


MINISTER ANDIN BIKKER 


Korps Politie Aruba: 
ANTE DI POLIS 
DIF 


Den un ceremonia special y diferente e afia aki pa motibo di 
reglanan di COVID-19. Na Scol di Polis E.J. Watty Vos a tuma 
lugar un Drive By. Cuerpo Policial Aruba ta orguyoso un biaha 
mas cu den total di 14 studiante di klas 2018 ta logra termina 
nan dos afia di estudio y awor ta ricibi nan diploma nivel 3 
pa wordo promovi pa agente di primera rango (agent eerste 
klasse). Alavez 1 studiante di klas 2016 cu a termina su studio 


policial nivel 4 exitosamente cu pronto lo wordo promovie pa 
Brigadier. 


Ic TA 

































Cada studiante compaña cu nan famia a presencia un momento 
inolvidabel na unda un miembro di famia awor ta polis. Despues 
cu e studiante a firma su diploma. E studiante a haya e diploma 
for di man di Ministro Andin Bikker, altocomisario di polis Sra. 
Vanessa Tjon-Kock den presencia tambe di hefe de scol di 
polis E.J. Watty Vos Sra. Jeannete Richardson-Baars. 








Nos organisacion ta hoben pero nos tin un solo meta en comun 
pa brinda e seguridad, combati criminalidad y pa sirbi nos pais. 
Pabien na Klas 2018 awor ta sigui un etapa importante pa aki 2 
afia boso tambe por termina boso studio policial exitosamente. 

MINISTER PLENIPOTENCIARIO BESARIL TA 
FELICITA PUEBLO DI ARUBA CU 65 AÑA DI 
NOS ESCUDO NACIONAL 


Minister Plenipotenciario Guillfred Besaril ta extende un 
felicitacion na e pueblo di Aruba cu awe ta di fiesta pa 
celebracion di 65 aña di nos escudo nacional. 





=p 


E escudo di Aruba e wordo diseña na 1955 na Amsterdam y ïT L 

+ or i n EOS 
desde e dia ey a sirbi como un di e simbolonan di Aruba. E 49 
escudo di Aruba ta consisti di shete elemento: e mata di aloe, À GOBIERNO DI ARUBA 


hooiberg, dunamente di man, wiel, cruz, leon y rama di laurel. 


Den e prome cuartel e mata di aloe ta refleha e fuente di 
entrada mas importante di e pasado indus-trial di Aruba. Den e 
di dos cuartel e cero di Hooiberg, como parti di nos identidad, 
ta simbolisa e Isla di Aruba cu ta sali for di lama. E color berde, 
como color di alegria, ta expresa alegria pa e au-tonomia 
obteni. E lifianan ondeante ta simbolisa nos lama. Den e di tres 
cuartel, dunamento di man ta simbolisa e lasonan amistoso cu 
otro nacion y pueblo, tanto den sector politico como tambe eco- 
nomico y cultural. Den e di cuater cuartel, e wiel ta representa 
e industria como fuente di bida mas importante pa nos isla. E 
cruz ariba e escudo ta simbolisa devocion y fe. E leon ariba 
e escudo ta representa forsa y generosidad; cualidadnan 
subraya pa medio di e color cora. Y den e ultimo cuar-tel tin e 
ramanan di laurel ta simbolisa paz y Amistad. 





Minister Besaril: ‘E escudo hunto cu nos himno nacional Aruba 
Dushi Tera y nos bandera ta parti di nos identidad y como 
Minister Plenipotenciario na Hulanda mi ta felicita e pueblo 
Arubanan riba e dia importante aki." 

Eddy Paris: 
ARUBA TA JOIN EXPERTONAN HURADO PA E 
“GREENING THE ISLAND AWARDS 2020” 


Durante e Greening The Islands Convention — international cu 


lo tuma lugar e dianan 24-27 di November 2020, un grupo di 
huradonan experto lo tin e tarea di escohe e mihor projectonan 
inovativo pa economianan circular entre diferente islanan cu lo 
ta participando den e siguiente categorianan: ` 

A 








1 


* Renewable energy and energy efficiency Manuel Butler Er 
* Sustainable mobility tore MESES 
* Water 

* Waste 

* Agriculture 





* Sustainable tourism 


Entre e diferente categorianan lo otorga un premio excepcional 

Ni a a È i n Joseph Borg Godfrey Baldacchino 
cu ta inclui diferente di e categorianan ariba menciona, Senior Programme Officer President INSULEUR _ Professor» Universit ) 
promoviendo asina un sinergia entre e diferente sectornan A 


di un economia circular y cu ta sobresali den e reduccion di 

gasnan CO2. / X 
Tur projecto lo work evalua segun criterianan qualitativo y 4 İk 
guantitativo. > 


Kate Brown Michela Miletto 


E criteria quantitativo lo ta basa specificamente ariba e ciobat a Na e 
reduccion di gasnan CO2 den termino absoluto y relativo 
proporciona na e grandura di e populacion di cada isla. 
E criteria qualitativo lo ta relaciona cu e valornan economico f 
y ecologico agrega, e nivel di inovacion y e posibilidadnan di \ 4 
transferi y aplica e beneficionan aki pa otro islanan. 3 
Gonul Gurbuz Giovanni Ruggieri Amani Alfarra 
Director IRENA ma Land and Vater aficar 
E siman aki tambe e Comite Ehecutivo di OCTA (Association 4 pa, 


of Overseas Countries and Territories associated to the EU) mn 
presidi pa Aruba, lo evalua si lo firma un MOU (Memorandum 

Of Understanding) cu e organisacion Europeo aki - Greening 
The Islands (GTI)- pa asina OCTA ofrece Aruba y demas 
islanan miembro di OCTA tambe e oportunidad di inscribi y 
participa pa e GTI Awards 2021. 


Popüler 
Jury 


www.greeningtheislands.net 

NOS HOBENNAN TA BALENTE Y 


Si bo ta den e grupo di 13-25 aña, 
nos lo considera bo como un hoben. 
E segmento di nos poblacion aki, cu 
nan balentia y determinacion, ta di vital 
importancia den e lucha contra Covid-19. 


Nos ta sigur cu hubentud na nos isla ta 
convenci cu Covid-19 por wordo combati 
si ta tuma accion. Nos hobennan ta 
empodera pa asumi liderasgo den e 
momento di crisis aki, caminda algun 
segmento di nos poblacion ta sinti miedo 
of preocupacion. Aki ta yega e momento, 
pa nos hubentud contagia pueblo henter 
cu nan alegria y positivismo, y yuda 
impulsa nos recuperacion. Y aunke tur 
cos por mustra un tiki scur actualmente, 
nos hobennan ta trece luz cu nan 
dinamismo y responsabilidad durante e 
pandemia. 


Departamento di Salud Publico na 
Aruba ta invita tur hoben pa sigui keda 
bon informa, like e Facebook Page di 
DVG y sigui e recomendacionnan di e 
autoridadnan. 


E yamado ta pa no ignora e riesgo di 
contagio y sigui mantene distancia di 
1.5 metro na tur momento, laba man 
frecuentemente, bisti tapa boca den 
lugar cera y evita aglomeracion. 


Si bo sigui e protocolnan stipula, no 
solamente lo bo ta cuidando bo mes, 
pero tambe bo lo ta yudando cuida otro; 
por ehempel, sernan stima di bo, manera 
bo mayor y welonan. 


DVG ta invita e hobennan na Aruba 
pa tuma medidanan simpel pa crea 
consciencia, preveni desinformacion 
y promove un spirito di apoyo den nos 
comunidad. 


Aruba ta un pais bendiciona, patriotico y 
balente, nos tur mester ta cla pa defend'e 
y e positivismo mantene. 


Pa nos sigui bringa e Covid-19, mester 
sigui tur regla y recomendacion stipula. 
Nos tur mester ta determina pa tur reto 
enfrenta. Ban sigui cuida! 


DETERMINA 


Bo tabata sa cu... 


Hende jong cu ta expone su mes na 
Covid-19, por contagia mesun liher 
cu adulto y adulto mayor? 


Aunke sintoma por ta leve den hoben, 
e chens pa transmiti e virus si ta halto? 
Mayoria di hoben ta kere cu nan 

no tin riesgo pa contrae Covid-19 


 Kico bo por haci: 


No sea indiferente 

Keda bon informa 

Tuma na serio e 
recomendacionnan 

di e autoridanan 

Cuida bo mes y yuda cuida 
bo mayornan y bo welonan 
Si r protocolo 


ARUBA COVID-19 

Departamento di Salud Publico: 


UPDATE 16 DI NOVEMBER 2020 


Segun resumen di awe 1 persona mas a recupera di covid, a keda registra un total di 6 caso nobo di Covid-19, di cual 
2 ta no-residente, (“positivity rate” awe ta 17 Ye). 


Casonan activo pa awe ta na 89, total di testnan haci na airport y hospital hunto ta 385, testnan haci na laboratorio di 
hospital so ta 24, total di casonan di fayecimento relaciona cu Covid-19 ta 44. 


Averahe di casonan pa dia abase semanal ta 9 caso, averahe di “positivity rate” pa dia abase semanal ta 9% 
Hospital ta informa cu tin un total di 10 persona interna di cual 3 ta den Cuido Intensivo y 7 isola riba piso general. 
Mientras cu tur data ta indica cu Aruba tin control riba e transmicion di covid cu ta tumando lugar. 

Awor nota e momento pa fiesta y lubida e esfuerso y sacrificio cu nos a haci pa por ta caminda nos ta. E virus di 
Covid-19 ta sigui tey presente riba nos isla y nos mester sigui control’e. 

Dentro di poco Aruba lo mester wordo cambia di “code”oranje pa geel indicando cu nos ta un destinacion sigur pa 
por biaha. Poco poco Aruba ta recupera su salud y economia atrobe. 


Ban sigui mantene distancia, sigui aplica higiena, sigui uza tapa boca, sigui test pa covid sibo tin sintoma, sigui 
mantene isolacion of cuarentena ora bo wordo indica, sigui cumpli y sigui cuida Aruba ta conta cubo! 


CORONAVIRUS 


COVID-19 


ARUBA 


ri] METE NO RESIDENTE 
CASONAN NOBO| 4 2 










ACTIVO 89 74 15 
RECUPERA | 4535 4458 77 
POSITIVO 4668 4576 92 
40053 = = 

44721 = - 

22317 - - 

44 44 o 





Gobierno di Aruba 


1.5m 
Minimo 


hn 


Mantene Beach cera Max 4 persona 
distancia 12'or AM - 5'or AM na mesa 

